काल (फ़िल्म)
काल 2005 में बनी हिन्दी भाषा की फिल्म है। इसे करण जौहर और शाहरुख़ ख़ान ने मिलकर निर्मित किया है। इस फिल्म में अजय देवगन, जॉन अब्राहम, विवेक ओबेरॉय, ईशा देओल और लारा दत्ता मुख्य भूमिका में हैं। यह 29 अप्रैल 2005 को जारी हुई थी और इसने टिकट खिड़की पर औसत सफलता हासिल की थी। कहानी एक वन्यजीव विशेषज्ञ, उसकी पत्नी और दोस्तों के एक समूह पर केंद्रित है। वह लोग काल्पनिक ऑर्बिट नेशनल पार्क (विश्व प्रसिद्ध जिम कार्बेट राष्ट्रीय अभ्यारण्य, नैनीताल पर आधारित) में किसी रहस्यमयी शक्ति के खिलाफ अपनी जान की बाजी लगाते हैं। वहीं एक रहस्यमयी टूर गाइड उनकी मदद करता है। यह फिल्म भारत के वन्यजीवों की रक्षा करने का संदेश देती है।